โชคดีมาก วันนี้มามีที่จอดรถด้วย ปกติหาที่จอดยากมากๆ วันนี้วันอาทิตย์ เข้ามาคนเต็มร้านเลย แอบใจเสียนึกว่าจะต้องย้ายร้านซะแล้ว ดีนะมีคนเพิ่งลุกไปเลยได้นั่งโต๊ะใหญ่เลย โชคดีต่อสอง ???? 

เมนูน่ากินหลายอย่าง แต่อยากจัดแบบอร่อยเบาๆแบบไม่เพิ่มน้ำหนักจนเกินไป ตัดสินใจสั่งซีซ่าสลัด เนื้อปลาบารามันดีชุบเกล็ดขนมปัง และเบเกอร์เนื้อ (อันนี้ของคุณแฟน)

อาหารจานแรกซีซ่าสลัด มีผสมเบคอนกรอบ ขนมปังกรอบชิ้นเล็กๆ และไข่ต้ม จานนี้อร่อย ทุกอย่างเข้ากันอย่างลงตัว ต้องทานทุกอย่างควบคู่กันจะอร่อย เนื้อไข่ต้มมีรสเค็มๆเหมือนเยาะซอสแม็กกี้ไว้ด้วย หอม อร่อย ถ้าทานแยกส่วน เบคอนกรอบจะออกเค็มไปนิด

จานสองเป็น เบอเกอร์เนื้อ มจานนี้มีหอมทอดมา 2 ชิ้นและก็เฟรนช์ฟรายมาทานแกล้ม จานนี้แฟนบอกเฉยๆค่ะ เนื้อไม่แห้ง แต่ก็ยังไม่ค่อยมีรสหวานของเนื้อเท่าไร เนื้อขนมปังยังไม่ค่อยอร่อยเท่าไร

จานสุดท้าย เนื้อปลาบารามันดีชุบเกล็ดขนมปัง จานใหญ่มากกก น่าทานจัง แต่เราว่าจานนี้เกล็ดขนมปังที่โรยมามันทำให้รู้สึกแห้ง ฝืดคอ จริงๆไม่ต้องโรยเกล็ดขนมปังก็โอเคนะ รสชาติโดยรวมใช้ได้ ทานคู่กับผัก รู้สึกรักสุขภาพดี ☺️

ภาพรวมของร้าน
 - บรรยากาศดีร้านตกแต่งสวย 4/5 คะแนน
 - บริการ ดี ทุกคนกระตือรือร้นกันดี 4/5 คะแนน
 - การตกแต่งอาหาร ดูน่ากินมาก 4/5
 - รสชาติอาหาร 3/5 คะแนน
 
ใครอยู่แถวนี้ แวะมาลองกันดูนะคะ ????